stanford-oval/wikipedia huggingface dataset:
מוריס מוסקוביץ
ביוגרפיה

מוריס מוסקוביץ נולד באודסה בשם מוריס מסקוב (Morris Maaskov). הוא החל את קריירת המשחק שלו ברוסיה, כשחקן תיאטרון. את הופעתו הבימתית הראשונה ערך ב-1885, והמשיך במשחק במסעי הופעות לאורך היבשת. ב-1893 היגר לארצות הברית, שם שיחק בתיאטרון היידיש של ניו יורק. את הופעתו הבימתית הראשונה בארצות הברית ערך בתפקיד שמשון במחזה היידי "שמשון ודלילה". הוא המשיך להופיע בתיאטרון וערך סיבובי הופעות עם להקת התיאטרון שבה היה חבר, עד שב-1936 הגיע להוליווד, בירת הסרטים של ארצות הברית. הוא השתתף ב-13 בסרטים מ-1936 ועד מותו ב-1940. בנוסף, הופיע מוסקוביץ בברודוויי, בהצגה על היהודי זיס ובהעלאה של הסוחר מוונציה, לצד ג'ון האלורן (John Halloran). במהלך קריירת המשחק שלו פעל גם באנגליה ובדרום אפריקה.
מוסקוביץ נפטר ב-1940, לאחר ניתוח. פטירתו התרחשה כמה ימים לאחר תחילת הצילומים של הסרט "Dance, Girl, Dance", שבו היה אמור לשחק בתפקיד כוריאוגרף חם מזג, תפקיד שניתן לבסוף למריה אוספנסקאיה (Maria Ouspenskaya) ושוכתב במהירות לשם כך. היו מסרטיו שיצאו לאקרנים לאחר מותו, וכך גם הסרט המוכר ביותר מבין אלו שהשתתף בהם כשחקן, "הדיקטטור הגדול" של צ'ארלי צ'אפלין, שיצא לאקרנים ב-1941.
מוסקוביץ קבור לצד אשתו בבית הקברות היהודי "בית עולם" שבהוליווד, קליפורניה.
פילמוגרפיה

Winterset ‏(1936)
Make Way for Tomorrow ‏(1937)
Lancer Spy ‏(1937)
Gateway ‏(1938)
Suez ‏(1938)
Love Affair ‏(1939)
Susannah of the Mounties ‏(1939)
In Name Only ‏(1939)
Rio ‏(1939)
The Great Commandment ‏(1939)
Everything Happens at Night ‏(1939)
South to Karanga ‏(1940)
הדיקטטור הגדול (The Great Dictator; ‏1940)
לקריאה נוספת

Tony Luke Scott, "The Stars of Hollywood Forever: 1901-2006", Pub. 2006
הערות שוליים

↑  מוריס מוסקוביץ, באתר TCM (באנגלית)
↑  מאגר הספרייה הלאומית
1 2  ביוגרפיה, באתר IMDb
| --- | --- |
בקרת זהויות :  NLI: 987007526029005171  GND: 1061933776  ISNI: 0000 0000 5039 7983  LCCN: no89002703  VIAF: 4486213   WorldCat (עם VIAF): 4486213 
מוריס מוסקוביץ בסרט הדיקטטור הגדול, עם צ'ארלי צ'פלין
מחוז פצ'יניה

| --- | --- |

 מדינה:  סרביה סרביה
 בירת המחוז:  וראניה
 תאריך ייסוד:  29 בינואר 1992 
 שטח:  3,520 קמ"ר
 אוכלוסייה:  ‏
  ‑ במחוז:  159,081 (2011)
  ‑ צפיפות:  45.1 נפש לקמ"ר (2011)
 קואורדינטות:  42°33′N 21°54′E﻿ / ﻿42.55°N 21.9°E﻿ / 42.55; 21.9 
 http://www.pcinjski.okrug.gov.rs/
 he
 
מחוז פּצ'יניה (בסרבית: Пчињски округ, 
Pčinjski okrug) הוא אחד ממחוזות סרביה הממוקם בדרום המדינה הגובל בקוסובו, בולגריה ומקדוניה הצפונית. בירת המחוז היא וראניה. במחוז ישנה עיר אחת, מספר עיירות וכ-360 כפרים. במחוז ישנה מתיחות אתנית רבה בין הרוב הסרבי לבין המיעוט האלבני.
היסטוריה

בעת העתיקה התיישב באזור שבט האגריאנים.
מגפת הקורונה בסנט לוסיה

| --- | --- |
 תקופת המגפה:  13 במרץ 2020 – הווה (4 שנים)
 במדינות או באזורים:  סנט לוסיה סנט לוסיה
 פתוגן:  נגיף ה-SARS-CoV-2
 מקרי מוות:  409‏
 מקרי הדבקה:  30,052‏   • 548 מהם חולים פעילים
 הבריאו:  29,095‏ רענון נתונים
 
מגפת הקורונה דווחה לראשונה בסנט לוסיה ב-13 במרץ 2020.
היסטוריה

ב-13 במרץ 2020 אובחן המקרה החיובי הראשון בסנט לוסיה. החולה היא אישה בת 63 שחזרה מטיול בבבריטניה. מחלקת הבריאות של המדינה הודיעה על מקרה שני ב-14 במרץ 2020.
ב-20 במרץ 2020, ראש הממשלה אלן צ'אסטנט הודיע שסנט לוסיה תנקוט במדיניות של ריחוק בין אנשים, והשהיה של פעילות עסקית החל בה-23 במרץ ועד 5 באפריל.
ב-23 במרץ 2020, ממשלת סנט לוסיה החליטה על סגירה של המדינה למטוסי נוסעים עד ל-5 באפריל.
ב-27 במרץ 2020, משרד הבריאות הלוסיאני החל בבדיקות למציאת COVID-19, וב-29 במרץ יצאה הודעה לתקשורת שדיווחה על שישה מקרים חדשים. ב-31 לחודש ראש הממשלה הורה על עוצר של מוחלט בין התאריכים מה-1 ועד 7 באפריל, ועד ועל התארגנות לקראת בידוד ביתי.
ב-1 באפריל 2020, הממשלה הורתה על פתיחת מכולות ומאפיות לזמן מוגבל. כמו כן יצאה קריאה לריחוק חברתי, שלא עלתה יפה. ב-5 באפריל, יצאה הוראה שעסקים חיוניים הורשו להישאר פתוחים, פרט לימי חג.
באותו תאריך (ה-5 באפריל) יצאה הוראה על עוצר בין השעות 7 בערב ועד 5 בבוקר למחרת, שתתחיל ב-7 באפריל. העוצר הוארך עד ל-26 באפריל. הממשלה פרסמה גם התייחסות לאמצעי פעולה במקרים של סופות הוריקן.
הערות שוליים

1 2 3  COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל
↑  Department of Health and Wellness, St. Lucia confirms its first COVID-19 case: woman, 63, with UK travel history, stlucianewsonline, ‏March 13, 2020
↑  St Lucia closing non-essential commercial services for 2 weeks, loopslu, ‏20 MARCH 2020
↑  BREAKING NEWS: St. Lucia airports closed to arriving passengers, stlucianewsonline, ‏March 23, 2020
מוג'יב קאסם

מוג'יב קאסם (באמהרית: ሙጂብ ቃሲም; נולד ב-19 באוקטובר 1995 באתיופיה) הוא כדורגלן אתיופי המשחק בעמדת החלוץ בקבוצת קביליה מליגת העל האלג'יראית ובנבחרת אתיופיה.
קריירת מועדונים

קאסם שיחק באווסה סיטי, באדאמה סיטי ובפאסיל קנמה מליגת העל האתיופית. ב-1 באוגוסט 2021 חתם בקביליה מליגת העל האלג'יראית.
קריירה בינלאומית

ב-7 ביוני 2015 ערך קאסם את הופעת הבכורה שלו בנבחרת אתיופיה, בהפסד 1-0 לנבחרת זמביה במשחק ידידות.
הוא נכלל בסגל נבחרת אתיופיה לקראת טורניר גביע אפריקה לאומות 2021.
מוג'יבור רחמן

שֵׁיח' מוּגִ'יבוּר רַחְמָן (בבנגלית: শেখ মুজিবুর রহমান;‏ 17 במרץ 1920 - 15 באוגוסט 1975) היה פוליטיקאי ומדינאי בנגלדשי. נחשב לאביה של האומה הבנגלית. הוא כיהן כנשיא (אנ') הראשון של בנגלדש, ובהמשך כראש ממשלת בנגלדש (אנ') החל מ-17 באפריל 1971 עד למותו בהתנקשות ב-15 באוגוסט 1975.
מוּגִ'יבוּר נחשב לכוח המניע את עצמאות בנגלדש. כונה בתואר "בנגבונדהו" (Bôngobondhu "חבר בנגל") על ידי תושבי בנגלדש. הנהיג את הליגה האוואמית, שנוסדה בשנת 1949 כמפלגה פוליטית במזרח פקיסטן (באותו עת שטח בנגלדש היווה את חלקה המזרחה של פקיסטן, והודו חצצה בינה לבין חלקה המערבי של המדינה). הוביל לאוטונומיה פוליטית למזרח פקיסטן ובהמשך היווה דמות המרכזית מאחורי תנועת השחרור הבנגלית ומלחמת העצמאות של בנגלדש בשנת 1971. לפיכך, הוא נקרא "ג'טיר ג'נאק" או "ג'טיר פיתה" שמשמעותם "אבי האומה". בתו שק הסינה ואזד היא המנהיגה הנוכחית של ליגת עווא, וגם כיהנה כראש ממשלת בנגלדש.
כמי שתמך בשילוב של לאומיות בנגלית, דמוקרטיה וסוציאליזם, מוג'יבור עלה לשורות הליגה האוואמית והפוליטיקה המזרח פקיסטנית כנואם כריזמטי. הוא הפך פופולרי בגלל התנגדותו לאפליה האתנית והמוסדית של הבנגלים בפקיסטן, שהרכיבו את רוב אוכלוסיית המדינה. עם התגברות המתחים, הוא הגה תוכנית אוטונומיה בת 6 נקודות (תוכנית ששת הסעיפים) ונכלא על ידי משטרו של המרשל איוב חאן באשמת בגידה. מוג'יבור הוביל את הליגת האוואמית לזכות בבחירות הדמוקרטיות הראשונות של פקיסטן בשנת 1970.
אף על פי שהשיג רוב, הליגה לא הוזמנה על ידי החונטה הצבאית השלטת להקים ממשלה. עם התפרצות מרי אזרחי ברחבי מזרח פקיסטן, מוג'יבור הודיע בעקיפין על עצמאות בנגלדש במהלך נאום ב-7 במרץ 1971. ב־26 במרץ 1971, הגיב צבא פקיסטן להפגנות ההמוניות במבצע "חיפוש אורות", במסגרתו נעצר ראש הממשלה הנבחר מוג'יבור הוטס לבידוד במערב פקיסטן ואילו אזרחים בנגלים, סטודנטים, אינטלקטואלים, פוליטיקאים ועריקים צבאיים נרצחו במסגרת רצח העם הבנגלי בשנת 1971. במהלך היעדרותו של מוג'יבור, בנגלים רבים הצטרפו למוחטי בהייני והביסו את הכוחות המזוינים הפקיסטניים במהלך מלחמת השחרור של בנגלדש. לאחר עצמאות בנגלדש, מוג'יבור שוחרר ממעצר פקיסטני בגלל לחץ בינלאומי וחזר לדאקה בינואר 1972 לאחר ביקור קצר בבריטניה והודו.
ביוגרפיה > תחילת דרכו

מוג'יבור נולד בטונגיפארה, כפר במחוז גופאלגז' במחוז בנגל בהודו הבריטית, לשייח' לוטפור רחמן, סרסטאר (פקיד בבית משפט) של בית המשפט האזרחי גופאלג'ני. הוא נולד למשפחה בנגלית מוסלמית, הילד השלישי במשפחה של ארבע בנות ושני בנים.
בשנת 1929 החל ללמוד בבית הספר הציבורי Gopalganj, ושנתיים לאחר מכן, בתיכון מאדאריפור איסלאמיה (Madaripur Islamia). מגיל צעיר מאוד גילה כשרון למנהיגות. הוריו ציינו בראיון כי בגיל צעיר הוא ארגן מחאת תלמידים בבית ספרו לסילוקו של מנהל לא ראוי. מוג'יבור הפסיק את לימודיו בשנת 1934 בשל הצורך לעבור ניתוח עיניים, וחזר לבית הספר רק לאחר ארבע שנים, בגלל חומרת הניתוח וההחלמה האיטית.
מאוחר יותר הוא עבר ללמוד בבית הספר המיסיונרי Gopalganj בשנת 1942, בוגר האמנויות ממכללת איסלמיה (כיום מכללת מאולנה אזאד) בשנת 1944 ותואר ראשון מאותה מכללה בשנת 1947. לאחר חלוקת הודו הוא נכנס לאוניברסיטת דאקה כדי ללמוד משפטים, אך לא הצליח להשלים זאת עקב גירושו מהאוניברסיטה בתחילת 1949 באשמת "הסתה של עובדי המחלקה הרביעית" בהתסיסה שלהם נגד אדישות רשות האוניברסיטה כלפי דרישותיהם הלגיטימיות. לאחר 61 שנה, בשנת 2010, בוטלה החלטת הגירוש בהיותה לא צודקת ולא דמוקרטית.
ביוגרפיה > צעדים ראשונים בפוליטיקה

מוג'יב הפך לפעיל פוליטית, כאשר הצטרף להתאחדות הסטודנטים המוסלמים לכל הודו בשנת 1940, בעודו סטודנט של מכללת איסלמיה.
הוא הצטרף לליגה המוסלמית בבנגל בשנת 1943. בתקופה זו פעל מוג'יב באופן פעיל למען מטרת הליגה שקראה ליצירת מדינה מוסלמית נפרדת מפקיסטן, ובשנת 1946 המשיך לתפקיד המזכיר הכללי של התאחדות הסטודנטים בקולג' אסלאמיה. בהסקרן נאיר אמר כי מוג'יב "התגלה כאיש החזק ביותר במפלגה" בגלל קרבתו לחוסיין שהיד סוהרוורדי, לימים ראש ממשלת פקיסטן.
לאחר קבלת התואר הראשון בשנת 1947, מוג'יב היה אחד הפוליטיקאים המוסלמים שעבדו תחת סוהרוורדי במהלך המהומות האתניות שפרצו בכלכתה בשנת 1946, מעט לפני חלוקת הודו.
מגדל המים (יד מרדכי)

| --- | --- |

מגדל המים ופסל אנילביץ'
 מידע כללי
 סוג:  מגדל מים, אתר מורשת 
 מיקום:  יד מרדכי 
 מדינה:  ישראל 
 הקמה ובנייה
 תקופת הבנייה:  ?–1945
 תאריך פתיחה רשמי:  1945 
 קואורדינטות:  31°35′13″N 34°33′25″E﻿ / ﻿31.587028°N 34.556833°E﻿ / 31.587028; 34.556833
  (למפת מערב הנגב מוגדלת) מגדל המים(למפת מערב הנגב רגילה) מגדל המים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל המים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מגדל המים
 
בול ליום העצמאות ה-4 של מדינת ישראל
מגדל המים ביד מרדכי הוא שרידים של מגדל מים הרוס, שניצב על גבעה בלב קיבוץ יד מרדכי. המגדל, יחד עם פסל של מרדכי אנילביץ' מהווים את סמל היישוב, שהונצח במקומות רבים, לרבות בבול.
היסטוריה

מגדל המים שקיבל את מימיו מבאר מקומית, נבנה בימיו הראשונים של הקיבוץ, ב-1945, על גבעה במרכזו. מהמגדל ירדו המים לכל חלקי היישוב וכן לשדות שסביבו.
במהלך קרב יד מרדכי ההרואי, הותקף המגדל וחורר על ידי פגזים מצריים. המגדל יצא מכלל שימוש, אך נשאר עומד על תילו. המלך פארוק הראשון הגיע לקיבוץ, הצטלם למרגלות מגדל המים ומפקדיו ערכו לו סיור.
לאחר מבצע יואב, ב-5 בנובמבר 1948 שוחרר הקבוץ על ידי חטיבת גבעתי של צה"ל. מספרים כי באותו היום בו חזרו בני הקיבוץ אליו, קרס המגדל, כאילו עמד על משמרתו עד לאחר חזרת החברים. המכל העצום מבטון נשאר במקומו, כשהו נטוי במעט, וניתן לראות בו את החורים והשברים שנוצרו בו במלחמה. בחזית המגדל הוצב שלט המספר את תולדותיו, יחד עם תמונות מעברו.
במרכז הקבוץ, ליד מגדל המים שהופגז ונפל במלחמת העצמאות, הוצבה ב-1951 אנדרטה לזכרו של מרדכי אנילביץ', מפקד מרד גטו ורשה, שנהרג במהלך המרד ב-1943, שעל שמו נקרא הקיבוץ יד מרדכי. את האנדרטה יצר הפסל נתן רפופורט.
הצבתו של הפסל ליד מגדל המים שעליו סימני הירי מתש"ח מנציחים באופן מרשים ביותר את הקשר שבין השואה והתקומה.
האנדרטה ממוקמת על גבעה המאפשרת תצפית נאה על האזור ורחבת טקסים. לרגלי הגבעה נערכת כל שנה עצרת גדולה ביום הזיכרון לשואה ולגבורה.
היסטוריה בתמונות

בניית המגדל, 1945
המגדל ב-1946
המגדל, מחורר ועדיין עומד, לאחר מבצע יואב
לאחר הקריסה, 1949
ראו גם

מוזיאון יד מרדכי משואה לתקומה
הערות שוליים

↑  "פסל של לוחם ללא שנאה": הוחל ביציקת הברונזה של אנדרטת מרדכי אנילביץ, על המשמר, 22 בינואר 1951; הגיע פסל מפקד־המרד בגיטו־ווארשה, על המשמר, 5 באפריל 1951; ירמיהו שמואלי, אנדרטת אנילביץ' הוצבה ביד־מרדכי, על המשמר, 18 באפריל 1951, המשך; הוצבה אנדרטת מ. אנילביץ ב"יד מרדכי", דבר, 18 באפריל 1951. וראו גם: הפסל נ. רפפורט על אנדרטת מ. אנילביץ: עם גילוי הלוט ביד־מרדכי, היום, על המשמר, 3 במאי 1951; א. קולב, רצונו של קולקטיב שנתגלם בחזון אמן, על המשמר, 4 במאי 1951.
מוריס מייג'ור

| --- | --- |

מוריס מייג'ור דגם "Elite", שנת 1963
 מאפיינים כלליים
 נקרא גם:  Austin Lancer
 יצרן:  (British Motor Corporation (Australia (אנ')
 שנות ייצור:  1958 – 1964
 הרכבה:  אוסטרליה אוסטרליה
 מודל קודם:  מוריס מיינור
 מודל אחריו:  אוסטין 1100
 חברת אם:  (British Motor Corporation Limited (BMC (אנ')
 אורך:  3,854 מ"מ (סדרה ראשונה)  4,089 מ"מ (סדרה שנייה, סדרה "Elite")
 רוחב:  1,500 מ"מ
 משקל:  904–901 ק"ג (סדרה ראשונה)  940 ק"ג (סדרה שנייה)  956 ק"ג (סדרה "Elite")
 בסיס גלגלים:  2,184 מ"מ (סדרה ראשונה)  2,337 מ"מ (סדרה שנייה, סדרה "Elite")
 מפרט טכני
 מנוע:  4 צילינדרים, 1,439 סמ"ק  4 צילינדרים, 1,622 סמ"ק
 הילוכים:  תמסורת ידנית - 4 מהירויות, הילוכים 2-3-4 מסונכרנים
מוריס מייג'ור (באנגלית: Morris Major, קרויה גם: Austin Lancer) היא מכונית משפחתית קומפקטית, אשר יוצרה על ידי יצרנית המכוניות British Motor Corporation (Australia) (אנ') האוסטרלית, חברת בת של (British Motor Corporation Limited (BMC (אנ') בין השנים 1958–1964 באוסטרליה.
"מוריס מייג'ור"

4 דלתות.
5 נוסעים.
מנוע קדמי.
מנוע בנזין.
סוג הנעה: הנעה אחורית.
"מוריס מייג'ור" > סדרות "מוריס מייג'ור

סדרה ראשונה - יוצרה בין השנים 1958–1959.
סדרה שנייה - יוצרה בין השנים  1959–1962.
סדרה "Elite" - יוצרה בין השנים 1962–1964.
גלריה

"מוריס מייג'ור" סדרה ראשונה
"מוריס מייג'ור" סדרה ראשונה
"מוריס מייג'ור", שנת 1960 סדרה שנייה
"מוריס מייג'ור", שנת 1961 סדרה שנייה
"מוריס מייג'ור", שנת 1961 סדרה שנייה
"מוריס מייג'ור Elite", שנת 1962 סדרה שנייה
"מוריס מייג'ור Elite", שנת 1963
"מוריס מייג'ור Elite", שנת 1963
"מוריס מייג'ור Elite", שנת 1963
ראו גם

אוסטין 1100
מוריס אוקספורד סדרה 2
מוריס אוקספורד סדרה 3
הערות שוליים

↑  אוסטין לנסר סדרה שנייה - ברושור web.archive.org/web/20110717101946
↑  "מוריס מייג'ור" מהסדרה הראשונה ל"Elite"" ://members.dodo.com.au/~rhysandlisajones
↑  David Culshaw, Peter Horrobin, The Complete Catalogue of British Cars 1895-1975, Dorchester, Regno Unito, Veloce Publishing PLC, 1997, ISBN 1-87410-593-6.
↑  היסטוריה של "מוריס מייג'ור members.dodo.com.au/~rhysandlisajones
↑  "מוריס מייג'ור Elite" tradeuniquecars.com.au/feature-cars/1111/morris-major-elite
מושבת סייברוק

מושבת סייברוק הייתה מושבה אנגלית שהוקמה בניו אינגלנד בסוף 1635 בשפך נהר קונטיקט היכן שהיום שוכנת אולד סייברוק, קונטיקט. סייברוק נוסדה על ידי ג'ון וינתרופ הצעיר, בנו של ג'ון וינתרופ, המושל של מושבת מפרץ מסצ'וסטס. וינתרופ הצעיר הוגדר כמושל על ידי המתיישבים המקוריים, כולל קולונל ג'ורג' פנוויק וקפטן ליון גרדינר. הם תבעו להחזיק בקרקע באמצעות שטר קניין מרוברט ריץ', הרוזן השני מוורוויק. המושבה נקראה לכבודם של הלורדים סיי וברוק, חברי פרלמנט בולטים ובעלי מענקי הקרקע של המושבה.
היסטוריה

המתיישבים הראשונים של המושבה היו תומכים נלהבים של אוליבר קרומוול ושל הדמוקרטיה. ההכנות להתיישבות כללו שליחת ספינה עם מטען חריג של פרזול לפורטקוליס וגשרים, ואפילו מהנדס צבאי מנוסה. המבצר של סייברוק היה אמור להיות החזק ביותר בניו אינגלנד . עם זאת, פוריטנים בולטים עד מהרה "מצאו את המדינה [אנגליה] מלאה בדיווחים על יציאתם", והם חששו שלא יורשו למכור את נחלותיהם ולעלות על ספינתם. עד 1638, התוכניות של סייברוק נזנחו. נותני החסות נשארו באנגליה ומילאו את תפקידיהם הפוליטיים והצבאיים במלחמת האזרחים האנגלית ובעקבותיה. כתוצאה מכך, המושבה נאבקה, וב-1644 התמזגה המושבה עם מושבת קונטיקט התוססת יותר, כמה קילומטרים במעלה הנהר.
ב-1647 קיבל מייג'ור ג'ון מייסון את הפיקוד על מבצר סייברוק, ששלט על נתיב הסחר והאספקה הראשי לעמק הנהר העליון. המבצר נשרף באופן מסתורי עד היסוד, אך מבצר משופר נוסף נבנה במהירות בקרבת מקום. הוא בילה שם את 12 השנים הבאות ושימש כנציב המושבות המאוחדות, קצין הצבא הראשי שלה, השופט ושומר השלום. הוא נקרא ללא הרף לנהל משא ומתן הוגן על רכישת אדמות אינדיאניות, לכתוב הסכם, או לבוררות באיזו מריבה אינדיאנית, שרבים מהם הופעלו על ידי חברו אונקאס.
מייקל תומאס

מייקל לוריסטון תומאס (באנגלית: Michael Lauriston Thomas; נולד ב-24 באוגוסט 1967 ברובע למבת' שבלונדון) הוא כדורגלן עבר אנגלי.
תארים

ארסנל :
אליפות: 2 (1988/1989, 1990/1991)
גביע הליגה: 1 (1986/1987)
ליברפול :
גביע ה-FA‏: 1 (1991/1992)
גביע הליגה: 1 (1994/1995)
מוריס לוקאס

| --- | --- |

 לידה:  18 בפברואר 1952 פיטסבורג שבפנסילבניה, ארצות הברית
 פטירה:  31 באוקטובר 2010 (בגיל 58) פורטלנד, ארצות הברית 
 עמדה:  פאוור פורוורד
 גובה:  2.06 מטר
 מכללה:  אוניברסיטת מרקט
 דראפט:  בחירה מספר 14, 1974 שיקגו בולס
 קבוצות כשחקן
 1974–1975   1975–1976   1976–1980   1980–1981   1981–1982   1982–1985   1985–1986   1986–1987   1987–1988:  ספיריטס אוף סנט לואיס (ABA)   קנטקי קולונלס (ABA)   פורטלנד טרייל בלייזרס   ניו ג'רזי נטס   ניו יורק ניקס   פיניקס סאנס   לוס אנג'לס לייקרס   סיאטל סופרסוניקס   פורטלנד טרייל בלייזרס
 הישגים כשחקן
 ב-NBA:   אליפות ה-NBA‏ (1977)   4 בחירות למשחק האולסטאר (1977–1979, 1983)   החמישייה השנייה של העונה (1978)   חמישיית ההגנה הראשונה (1978)   חמישיית ההגנה השנייה (1979)   ב-ABA:   בחירה למשחק האולסטאר‏ (1976)   קבוצת כל הזמנים של ה-ABA
 
מוריס לוקאס (באנגלית: Maurice Lucas; ‏18 בפברואר 1952 – 31 באוקטובר 2010) היה כדורסלן אמריקאי ששיחק בליגות ה-ABA וה-NBA בין השנים 1974–1988, בעמדת הפאוור פורוורד. לאורך הקריירה בשתי הליגות רשם ממוצעים של 14.6 נקודות, 9.1 ריבאונדים ו-2.4 אסיסטים למשחק.
נעורים ומכללות

לוקאס נולד וגדל בעיר פיטסבורג שבפנסילבניה, ולמד ב"תיכון שנלי" המקומי. בשנת 1972 החל ללמוד באוניברסיטת מרקט אשר במילווקי, ושיחק עבור קבוצת הכדורסל של האוניברסיטה בין השנים 1972–1974. בעונת 1973/1974 קלע 15.7 נקודות והוריד 10.6 ריבאונדים בממוצע למשחק, והוביל את אוניברסיטת מרקט להישג השיא שלה - העפלה לגמר אליפות המכללות. במשחק הגמר קלע לוקאס 21 נקודות, אך קבוצתו הפסידה לאוניברסיטת המדינה של קרוליינה הצפונית, אותה הוביל דייוויד תומפסון, בתוצאה 64–76.
קריירה מקצועית > ב-ABA

בשנת 1973, בעודו סטודנט באוניברסיטת מרקט, נבחר לוקאס על ידי קבוצת ספיריטס אוף סנט לואיס בדראפט ה-ABA, ושנה לאחר מכן נבחר על ידי שיקגו בולס בבחירה ה-14 של דראפט ה-NBA. בסיום לימודיו בחר לשחק עבור סנט לואיס מליגת ה-ABA, ובעונתו הראשונה בקבוצה קלע 13.2 נקודות בממוצע למשחק. במהלך עונתו השנייה נשלח בטרייד לקנטקי קולונלס, בה שיתף פעולה עם חברי היכל התהילה לעתיד ארטיס גילמור ולואי דמפיר. באותה עונה קלע 17.0 נקודות והוריד 11.3 ריבאונדים למשחק, ונבחר להשתתף במשחק האולסטאר של ה-ABA.
קריירה מקצועית > ב-NBA

בעת פירוק ליגת ה-ABA בשנת 1976 נערך "דראפט פיזור", במסגרתו הועמדו שחקני קבוצות קנטקי וסנט לואיס לבחירה על ידי קבוצות ה-NBA. לוקאס נלקח בבחירה השנייה של דראפט הפיזור (אחרי ארטיס גילמור), על ידי פורטלנד טרייל בלייזרס אשר רכשה את הבחירה מאטלנטה הוקס בתמורה לקלע ג'ף פיטרי.
בעונתו הראשונה בפורטלנד הוביל את קלעי קבוצתו עם 20.2 נקודות למשחק, נבחר להשתתף במשחק האולסטאר של ה-NBA, ועזר לקבוצה לרשום את מאזן הניצחונות הגבוה בתולדותיה, 49–33. בפלייאוף ה-NBA גברו הטרייל בלייזרס על שיקגו בולס (2–1) ודנוור נאגטס (4–2), ואף הפתיעו כשהביסו את לוס אנג'לס לייקרס החזקה בתוצאה 4–0. בגמר ה-NBA הפסידה פורטלנד את שני המשחקים הראשונים מול פילדלפיה 76', אך ניצחה את ארבעת המשחקים הבאים וזכתה בתואר האליפות. לאורך סדרת הגמר רשם לוקאס שורה סטטיסטית של 19.7 נקודות (ראשון בקבוצה), 10.7 ריבאונדים, 3.5 אסיסטים ו-1.5 חטיפות למשחק, אך חברו לקבוצה ביל וולטון הוא שזכה בתואר ה-MVP של סדרת הגמר.
בעונת 1977/1978 שיפרו הטרייל בלייזרס את שיאם מאשתקד עם מאזן 58–24, ולוקאס נבחר לחמישייה השנייה של העונה, לחמישיית ההגנה הראשונה של העונה, וסיים במקום השישי בהצבעות לתואר ה-MVP של העונה. לקראת סיום אותה עונה נפצע כוכב הקבוצה ביל וולטון, ובהיעדרו הפסידה פורטלנד כבר בסיבוב הפלייאוף הראשון, מול סיאטל סופרסוניקס. בעונה הבאה נעדר וולטון הפצוע מהקבוצה, ולוקאס הוביל אותה עם ממוצעים של 20.4 נקודות ו-10.4 ריבאונדים למשחק.
במהלך עונת 1979/1980 הועבר בטרייד לניו ג'רזי נטס החלשה, במדיה שיחק במשך עונה וחצי. בעונת 1981/1982 שיחק עבור ניו יורק ניקס, ובסיומה נשלח בטרייד לפיניקס סאנס בתמורה לטראק רובינסון. בעונתו הראשונה בפיניקס השלים חמישייה פותחת גבוהה ומוכשרת לצדם של דניס ג'ונסון, וולטר דייוויס, לארי נאנס ואלבן אדמס, אשר הובילה את הקבוצה למאזן 53–29 בעונה הסדירה. באותה עונה רשם לוקאס ממוצעים של 16.5 נקודות ו-10.4 ריבאונדים, ונבחר בפעם הרביעית והאחרונה בקריירה להשתתף במשחק האולסטאר. בעונת 1983/1984 העפיל עם הסאנס לסדרת גמר המערב, אך קבוצתו הפסידה ללוס אנג'לס לייקרס בתוצאה 2–4.
לקראת עונת 1985/1986 נשלח לוקאס בטרייד ללוס אנג'לס לייקרס, בשיאה של תקופת ה"שואו טיים".
בעונתו היחידה בקבוצה קלע 10.2 נקודות כמחליפו של קורט רמביס מהספסל, ועזר לקבוצה להעפיל לגמר המערב בו הפסידו ליוסטון רוקטס. בעונה הבאה הגיע לאותו מעמד, זו העונה השלישית ברציפות, כשחקן סיאטל סופרסוניקס, ובעונתו האחרונה בליגה חזר לשחק עבור הטרייל בלייזרס בפורטלנד.
לאחר הפרישה

בעונת 1988/1989 שימש לוקאס כעוזר מאמן בפורטלנד טרייל בלייזרס תחת מייק שולר, ולאחר מכן תחת ריק אדלמן. בין עונות 2006–2010 היה עוזר המאמן של נייט מקמילן בפורטלנד. במאי 2010 התפטר מתפקידו בעקבות גילוי של סרטן שלפוחית השתן, וב-31 באוקטובר 2010 נפטר בביתו שבפורטלנד, לאחר מאבק של כשנתיים במחלת הסרטן.
בנובמבר 1988 העלו הטרייל בלייזרס את גופייתו, עם המספר 20, לתקרת אולמם הביתי כהוקרה על תרומתו לקבוצה.
בשנת 1997 נבחר כאחד מ-30 חברי קבוצת כל הזמנים של ה-ABA.
חברו הטוב, ביל וולטון, קרא לבנו לוק וולטון על שמו של לוקאס.
הערות שוליים

↑  סטטיסטיקות הקריירה של לוקאס ב-ABA וב-NBA, באתר Basketball-Reference.com
↑  סטטיסטיקות המכללות של לוקאס, באתר Sports-Reference.com
↑  דוח משחק גמר המכללות 1974, באתר Sports-Reference.com
↑  רשימת הנבחרים בדראפט 1974, באתר Basketball-Reference.com
↑  דראפט הפיזור של ה-ABA, באתר Realgm.com
↑  תוצאות ההצבעות לפרסי עונת 1977/1978 ב-NBA, באתר Basketball-Reference.com
↑  Trail Blazers Announce Maurice Lucas to Join McMillan's Coaching Staff, באתר הרשמי של הקבוצה, 1 באוגוסט 2005
1 2  ההודעה על פטירתו של לוקאס, באתר ESPN,‏ 1 בנובמבר 2010
↑  ההודעה על פטירתו של לוקאס, באתר oregonlive.com,‏ 1 בנובמבר 2010
↑  תוצאות ההצבעה לקבוצת כל הזמנים של ה-ABA, באתר Remember the ABA
↑  Luke Walton remembers Maurice Lucas, באתר ESPN,‏ 2 בנובמבר 2010
| --- | --- |
בקרת זהויות :  GND: 1283979756  VIAF: 1118167988954433830000   WorldCat (עם VIAF): 1118167988954433830000
מוש (נפה)

| --- | --- |
המסגד הגדול במוש
המסגד הגדול במוש
 מדינה:  טורקיה טורקיה
 מחוז:  מזרח אנטוליה
 מושל:  Erdoğan Bektaş
 בירת הנפה:  מוש
 שטח:  8,196 קמ"ר
 אוכלוסייה:  ‏
  ‑ בנפה:  351,802 (דירוג: 48, 2021)
 קואורדינטות:  39°00′02″N 41°49′38″E﻿ / ﻿39.000555555556°N 41.827222222222°E﻿ / 39.000555555556; 41.827222222222 
 אזור זמן:  UTC +3
 http://www.mus.gov.tr/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת נפת מוש מוגדלת) נפת מוש(למפת נפת מוש רגילה) נפת מוש tabBackground:;tabBorder:#aaa;defaultTab:0;
נפת מוש (בטורקית: Muş ili) היא נפה (פרובינציה) הנמצאת במזרח טורקיה. שטח הנפה הוא 8,196 קמ"ר (להשוואה: כמעט חצי משטח ישראל) ובירתה היא העיר מוש, עיר חשובה נוספת היא מנזיקרט, בה התקיים בשנת 1071 קרב מנזיקרט. הנפה המודרנית מבוססת על גבולות סנג'ק מוש של האימפריה העות'מאנית. כלכלת הנפה מבוססת על גידול חיטה ומכרות מלח.
בתקופת שואת העם הארמני

מבחינה היסטורית היה הסנג'ק אזור-גבול בין האימפריה העות'מאנית לבין אזור ההשפעה של רוסיה בפרס. השלטון המרכזי חשד בנאמנות האוכלוסייה המקומית שהורכבה ברובה מארמנים נוצרים (עם מיעוט כורדי) ועודד הגירת מוסלמים-טורקים לאזור.
בשנת 1915, במסגרת שואת העם הארמני, הפכה העיר מוש למחנה ריכוז אליו הובלה כל האוכלוסייה הארמנית של הסנג'ק, שמנתה 140,000 איש. חלקם נטבחו בכפריהם ואחרים גורשו מהעיר להשמדה איטית במסגרת צעדות המוות. כן נהרסו מנזרים ארמניים עתיקים.
אוכלוסייה

נפת מוש מונה נכון לשנת 2020 כ-411,117 תושבים ונמצאת באזור בעל רוב כורדי המכונה "כורדיסטן הטורקית", אף שאין למונח משמעות מדינית או הכרה רשמית. לפי הערכותיהם של הארמנים חיים באזור אלפי ארמנים שחלקם ארמנים סמויים.
הערות שוליים

↑  Massacres in the Sancak of Mush; The Armenian Genocide – 1915
↑  2.5 Million Islamized Armenians Estimated in Turkey
| דגל טורקיה מפת טורקיה חלוקה מנהלית של טורקיה |
| --- | --- | --- |
| מחוז מרמרה | בלקסיר • בילג'יק • בורסה • צ'נקלה • אדירנה • איסטנבול • קירקלרלי • קוג'אלי • סקריה • טקירדא • ילובה |  |
| מחוז הים האגאי | אפיונקרהיסאר • איידן • דניזלי • איזמיר • קיטהיה • מניסה • מולה • אושק |  |
| מחוז הים השחור | אמסיה • ארטווין • ברטין • בייבורט • בולו • צ'ורום • דיזג'ה • גירסון • גימישהנה • קרביק • קסטמונו • אורדו • ריזה • סמסון • סינופ • טוקט • טרבזון • זונגולדק |  |
| מחוז מרכז אנטוליה | אקסראי • אנקרה • צ'נקירי • אסקישהיר • קאראמאן • קייסרי • קרקקלה • קרשהיר • קוניה • נבשהיר • נידה • סיוואס • יוזגט |  |
| מחוז הים התיכון | אדנה • אנטליה • בורדור • האטיי • אספרטה • קהרמאנמרש • מרסין • אוסמנייה |  |
| מחוז מזרח אנטוליה | אארי • ארדהאן • בינגל • ביטליס • אלזי • ארזינג'אן • ארזורום • האקארי • אדיר • קארס • מלטיה • מוש • טונג'לי • ואן |  |
| מחוז דרום-מזרח אנטוליה | אדיאמן • בטמן • דיארבקיר • גזיאנטפ • קיליס • מרדין • אורפה • סיאירט • שרנק |  |
| --- | --- |
בקרת זהויות :  BnF: cb155751359 (data)  GND: 4805885-3  MusicBrainz: c3c3e26a-0673-454d-b893-f2861e21398f  VIAF: 124970061   WorldCat (עם VIAF): 124970061
מינהל הכנסות המדינה

מינהל הכנסות המדינה הוא אגף במשרד האוצר העוסק בגיבוש מדיניות המסים (להבדיל מרשות המיסים בישראל, העוסקת במימוש מדיניות זו).